۲۴ ژوئنده ائدیله‌جک جمهورباشقانی و ۲۷.جی دؤور میلت وکیلی عمومی سئچیمی اوچون خاریج‌ده‌کی تورکلر ۷ ژوئنده سس وئرمه‌یه باشلایاجاق.
خاریجی سئچیجی اولاراق ثبت ائدیلمیش وطنداشلار، ۶۰ اؤلکه و ۱۲۳ نماینده‌لیک‌ده قورولاجاق صاندیقلاردا ۱۹ ژوئنه قدر سس وئره‌بیله‌جک.
گؤمروک قاپیلارین‌دا ایسه سس وئرمه پروسه‌سی ۷ ژوئنده باشلاییب، ۲۴ ژوئنده باشا چاتاجاق.
اؤلکه‌لره گؤره سس وئرمه تاریخلری بئله:
آلمانیا، اتریش، فرانسا: ۷-۱۹ ژوئن
آمریکا، استرالیا، لوکزامبورگ: ۹-۱۷ ژوئن
دانمارک: ۹-۱۹ ژوئن
نروژ: ۱۴-۱۹ ژوئن
ایتالیا، تورکمنیستان: ۱۵-۱۷ ژوئن
بلژیک، هلند، سوئیس: ۱۵-۱۹ ژوئن
قوزئی قیبریس تورک جمهوریتی، کانادا، بولقاریستان: ۱۶-۱۸ ژوئن
بیرلشمیش کرال‌لیق: ۱۶-۱۹ ژوئن
چین، روسیا، رومانی، عربیستان، بحرین، یونانیستان، لبنان، ایسراییل، اوکراینا، بیرلشمیش عرب امیرلیکلری، بوسنی و هرزگووین، الجزایر، فنلاند، سوئد، قازاقیستان، قیرقیزیستان، مقدونیه، سودان: ۱۶-۱۷ ژوئن
آذربایجان، آلبانی، عراق، ایران، ایرلند، اسپانیا، مصر، مالتا، اؤزبکیستان، صربستان، چک، ماجاریستان، لهستان، جنوبی آفریقا، گورجوستان، ياپن، کوزووا، کویت، مولدووا، سنگاپور، تایلند: ۱۷ ژوئن
سسلر، اؤنجه کی سئچیملرده اولدوغو کیمی اوچاق و یا دیپلوماتیک کاناللارلا تورکیه‌یه گتیریله‌جک.
۲۴ ژوئنده ده تورکیه‌‌ده سس وئرمه ایشلمی باشا چاتدیق‌دان سونرا سسلر آچیلیب ساییلاجاق.
